ÚRAD VLÁDY SLOVENSKEJ REPUBLIKY
                sekcia vládnej legislatívy

Na rokovanie vlády SR
Dňa 1. marca 2006
K materiálu 3373/2006
K bodu č. 5

S T A N O V I S K O 
k návrhu nariadenia vlády Slovenskej republiky o technických požiadavkách na výhľad vodičov motorových vozidiel – nové znenie

I.
Návrh nariadenia vlády o technických požiadavkách na výhľad vodičov motorových vozidiel predkladá na rokovanie vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič ako iniciatívny materiál. 

II.

Predloženým návrhom sa do právneho poriadku Slovenskej republiky preberá smernica Rady 77/649/EHS z 27. decembra 1977 o aproximácii právnych predpisov členských štátov, týkajúcich sa výhľadu vodičov motorových vozidiel v znení smernice Komisie 81/643/ES, smernice Komisie 88/366/EHS a smernice Komisie 90/630/EHS. 
Návrh nariadenia nebude mať  podľa predkladateľa dopad na štátny rozpočet, rozpočty obcí a vyšších územných celkov, životné  prostredie a zamestnanosť.  
Návrh nariadenia vlády bol predmetom medzirezortného pripomienkového konania a rokovanie vlády sa prekladá bez rozporov.

III.
Predmetný návrh bol prerokovaný v Legislatívnej rade vlády Slovenskej republiky dňa 7. februára 2006.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády sú pripomienky Legislatívnej rady vlády Slovenskej republiky zapracované (7 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o technických požiadavkách na výhľad vodičov motorových vozidiel v predloženom znení schváliť.

Bratislava 21. februára 2006
Vypracovala: E. Eškutová

                             Štefan  G r m a n
           		         generálny riaditeľ
	                                                                  sekcie vládnej legislatívy